da da da de da da da en en da da da sv da da hu da da da da da da da sv da da da da da da da da da sv da da da da da da da da da da da da sv da da da da da da da da sv da sv da da da da da da da da da da da sv da da da da da da da da en da da da da da da da da da da da da sv da da da da da da da da da da da da da da da de da en da da da da da da sv en en nl nl da en da de de en en nl en en nl nl sv en da de de en en nl en en nl sv en da de de en en nl en en sv nl da en da de da en en nl en en nl sv en da da da en en nl en en nl nl sv en da da da en en nl en en nl nl sv en da de de en en nl en en nl nl da en da de de en en nl en en nl nl da en da de de en en nl en en nl nl sv en da de nl it sv da da en id da da nn sl da id fr en da de en da
Bloggen om Danmark, Danskerne og Danskheden
Udgivet den 18. december 2015 af admin
Så kom Skrækkens Finanslov på plads – eller det vil sige: Det gjorde den faktisk ikke.
For selvom vi om et par uger skriver 2016, så er store dele af de blå´s finansiering af skattelettelser til de rige slet ikke på plads. Men det tager vi bare til foråret, er meldingen fra finansminister Claus Hjort Frederiksen og Dansk Folkeparti´s formand Kristian Thulesen Dahl, der åbenbart er løbet tør for ideer til at sparke til dem, der lægger ned.
Finansloven – som er Danmarks husholdningsbudget – skal være på plads, inden finansåret starter. Det har ihvertfald været kutyme i alle andre år. Og hvis ikke man kunne finde en fælles løsning, så har man udskrevet folketingsvalg. For sådan gør man i et demokratisk samfund.
Men ikke hos de blå, der med alle midler, også nogle der må være ulovlige, klæber til magten, uanset om de har taburetterne (som Venstre har det) – eller de kunne have haft dem, hvis de taget deres ansvar på sig (aka Dansk Folkeparti).
Det er ikke kun løftebrud. Det er værre end løftebrud. Det er direkte antidemokratisk – og i strid med det danske folkestyre.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Hverdagsliv i Danmark, Politik | Tagget danske folkestyre, de blå, demokratisk samfund, finanslov, løftebrud, skattelettelser | Skriv et svar
Udgivet den 12. august 2015 af admin
Løkke lovede højtideligt i valgkampen IKKE at skære i dagpengene, men nu vil Venstre alligevel ikke udelukke en reduktion. Ja, faktisk indeholder alle tre dagpenge-modeller en reduktion af dagpengene.
Angiveligt for at “fremtidssikre” dagpengesystemet, hvad Venstre så mener med det. Der er vel ingen grund til at fremtidssikre noget, der placerer landets dagpengemodtagere på sultegrænsen. Men det mener man åbenbart i regeringen, hvis medlemmer glad og gerne selv modtager dobbeltløn i grådighedens navn.
Danmarksbloggen er ikke overrasket over Løkkes og regeringens løftebrud – faktisk tværtimod desværre. Danmarksbloggen håber blot, at danskerne kan gennemskue, hvad der sker i øjeblikket, hvor de rige bliver rigere – og de fattige fattigere.
Og nej, vejen frem er ikke Dansk Folkeparti. De bruger blot økonomien – og dermed også dagpengene – som madding for at få stemmer til deres eneste sag: At få indvandrere og flygtninge ud af Danmark.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Politik | Tagget dagpenge, løftebrud, Løkke, skære, Venstre | Skriv et svar
Blå blok svigter Danmark
Udgivet den 8. juli 2015 af admin
Den nye regering kan ikke beskyldes for nøl. Tværtimod er den meget flittig.
Det er desværre bare med de forkerte ting:
1) Miljøet trues og ødelægges med afskaffelsen af randzonerne, bebyggelse ned til kysterne osv.
2) Genindførelse af mere fattigdom, når i forvejen for lave sociale ydelser sættes endnu mere ned, når kontanthjælpsloftet og starthjælpen genindføres m.m..
3) Dårligere service til ældre og andre, der er afhængige af kommunal velfærd, når der skal spares op mod en procent. (Endnu et løftebrud – Løkke gik til valg på nulvækst, men indfører reelt minus-vækst = nedskæringer).
4) Så mangler vi bare betaling på sundhedsvæsenet – men det kommer nok også, for noget skal jo finansiere regeringens skattelettelser til dem, der har så rigeligt i forvejen.
Danmarksbloggen spørger: HVOR ER DANSK FOLKEPARTI I DET HER? De ville ikke acceptere sociale nedskæringer, sagde de i valgkampen – og de er blå bloks største parti. Men de siger ingenting. Ingen verdens ting. Det er ikke kun løftebrud – det er svigt af deres vælgere.
Og det skal de ikke have lov til at slippe afsted med. Dansk Folkeparti og Venstre skal stilles til ansvar for deres politik og svare på spørgsmålene.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Demokrati & Debat, Hverdagsliv i Danmark, Politik | Tagget bebyggelse, Dansk Folkeparti, fattigdom, kyster, løftebrud, miljø, politik, regeringen, skattelettelser, sociale ydelser, velfærd, Venstre | Skriv et svar
Udgivet den 29. juni 2015 af admin
Løkke har slået rekorden i løftebrud. Allerede på dagen, hvor han og hans regering tiltrådte, var det første løftebrud en realitet.
Løkke gik som bekendt til valg på nulvækst – men allerede på dagen, hvor han dannede regering, sagde han, at der skal ske en vækst i de offentlige udgifter.
Løkke er altså lige præcis dér, hvor han beskyldte Thorning for at være – og endda endnu mere og endnu hurtigere.
Danmarksbloggen er ikke overrasket over løftebruddet, men dog over, at det kom SÅ hurtigt – selv fra Løkkes side. Men virkeligheden viser sig altså – som altid – at overgå fantasien.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Hverdagsliv i Danmark, Politik | Tagget løftebrud, Løkke, Venstre | Skriv et svar
Fantasi-tulliarderne i spil igen
Udgivet den 20. juni 2015 af admin
Dansk Folkeparti hævder, at de har fire krav til Løkke, hvis de skal gå med i en borgerlig regering:
1) En stram EU-linje
2) Genindførelse af grænsekontrollen
3) En strammere udlændingepolitik
4) En offentlig vækst på 0,8 procent
Flere af kravene – men især kravet om en offentlig vækst på 0,8 procent – vil føre til at Venstre laver løftebrud, idet Venstre gik til valg på et løfte (eller trussel) om nulvækst .
Nu er spørgsmålet så blot, om de fire krav er spil for galleriet, så Dansk Folkeparti finder en smutvej til at undlade at tage sit demokratiske ansvar på sig – eller om der er tale om reelle krav.
I virkeligheden burde det – når man ser på valgresultatet – også være sådan, at det var Thuelsen Dahl, der dannede regering. Så kunne Dansk Folkeparti prøve at få deres fantasi-tulliarder til at hænge sammen med virkeligheden.
Ja, nemlig – det kan de ikke – men det har mange danskere bare ikke opdaget endnu. Det gør de så forhåbentlig i de kommende år.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Demokrati & Debat, Hverdagsliv i Danmark, Politik | Tagget Dansk Folkeparti, løftebrud, Løkke, regering, Thuelsen Dahl | Skriv et svar
Løkke lægger op til løftebrud
Udgivet den 26. februar 2015 af admin
Løkke lover et fuldstændigt skattestop, hvis Venstre skal danne regering efter valget.
Læs mere her: http://www.bt.dk/politik/loekke-lover-fuldstaendigt-skattestop
Det er et umuligt løfte, idet Venstre med 100% sikkerhed skal samarbejde med Dansk Folkeparti – og et af dette partis mærkesager er flere penge til sociale formål som fx pensionisterne. Noget, der kun kan blive en realitet, hvis skatterne øges – eller afgifterne laves om. Noget, som Løkke også garanterer ikke vil ske.
Nu er Dansk Folkeparti selvfølgelig altid til salg, hvis man strammer på udlændingeskruen. Men alligevel er situationen dén, at Løkke med sin udmelding styrer lige mod et løftebrud af dimensioner, som han – uretfærdigt – ofte har beskyldt den nuværende regering for.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Demokrati & Debat, Hverdagsliv i Danmark, Politik | Tagget afgifter, løftebrud, Løkke, regering, skattestop, Venstre | Skriv et svar
Løkke og de umulige løfter
Udgivet den 13. maj 2014 af admin
Venstres leder og statsministerkandidat Lars Løkke er åbenbart bange for, at Nemesis rammer ham efter næste valg.
Han – og resten af blå blok – har nu i 2½ år kørt hårdt på med påstande om løftebrud fra den nuværende regering side. Den slags kan hævne sig, og det ved Venstres formand udmærket. Så nu vil Lars Løkke sikre sig, at han ikke kan beskyldes for løftebrud, når han – som det ser ud pt. – sætter sig i statsministerstolen efter næste folketingsvalg.
Dét er på alle måder en mission impossible, som Lars Løkke er ude i. Han kommer ikke udenom løfter – og hvad skal Lars Løkke i grunden også love? Hans støttepartier (Dansk Folkeparti, Det Konservative Folkeparti og Liberal Alliance) er fundamentalt uenige om så vigtige forhold som EU, bundskat, topskat og de offentlige udgifter.
Partiet Venstre har i øvrigt allerede givet sit første løfte. Det skete i sidste uge, hvor partiets spidskandidat til EU-parlamentet Ulla Tørnæs lovede, at Venstre ikke vil være med til at sætte grænsebomme op igen. Grænsebomme, som ellers er et af Dansk Folkepartis absolut hedeste ønsker.
Danmarksbloggen spår, at Venstre dermed allerede er i gang med at forberede sit første løftebrud. For netop grænsebomme og stramninger på udlændingeområdet er noget af det vigtigste for Dansk Folkeparti, der i øjeblikket stormer frem i meningsmålingerne – og som risikerer at blive landets største parti.
Men uanset om Dansk Folkeparti bliver landets største eller næststørste parti, bliver Thuelsen Dahl og co. så stor en magtfaktor, at Løkke ikke kan sige nej til deres krav, hvis han vil være og forblive statsminister.
Danmarksbloggen vil følge Venstres løfter med stor interesse.
For slet ikke at tale om Lars Løkkes personlige moral, hvis – skal vi kalde den ret lave -standard man i dagens aviser ser endnu et eksempel på. Nemlig hans køb af tøj og sko for over 150.000 kroner af Venstres penge. Men selvfølgelig: For en mand, der mener, at sko koster 2000,- har det næppe været meget, der har ligget i poserne.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Politik | Tagget Dansk Folkeparti, grænsebomme, Konservative, Lars Løkke, Liberal Alliance, løfte, løftebrud, løfter, Ulla Tørnæs, Venstre | 1 svar
Løkke version 2 bliver uden løftebrud
Udgivet den 6. september 2013 af admin
Den nuværende regering kritiseres til tider skarpt for sine såkaldte løftebrud, senest i sagen med den manglende barsel til mænd.
Dét kommer ikke til at ske for Lars Løkke, når han som det pt. ser ud i meningsmålingerne, sætter sig i stolen i Statsministeriet efter næste valg.
For Løkke lover nemlig ingenting, Løkke siger ingenting, han er nærmest usynlig.
Men hvad er i grunden værst?
En politiker med visioner og drømme, der så ikke bliver til noget – hver gang. For iflg. denne artikel fra Ugebladet Mandag Morgen er den nuværende regerings løftebrud et myte: https://www.mm.dk/%E2%80%9Dl%C3%B8ftebruds-regeringen%E2%80%9D-er-en-myte
Eller er det værste en levebrødspolitiker, der ikke lover en snus og som tilsyneladende heller ikke har andet på programmet end selv at få magten og give skattelettelser til dem, der har meget i forvejen.
Politikerne er dem, der skaber rammerne om vores samfund. Derfor giver det også kun mening, hvis en politiker har visioner og drømme, som han eller hun er klar til at slå på tromme for og være klar til at kæmpe for. Også selvom det ikke altid går som forventet.
For det er i selve kampen for værdierne, visionerne og drømmene, at vores demokrati foldes ud og netop viser, at det her drejer sig om mennesker, meninger og evnen til at tage ansvar og kæmpe for sin sag – og indimellem gå på kompromis. For sådan er livet. Ingen kan få alt, hvad de kunne tænke sig hver gang.
Derfor er ethvert løftebrud også altid langt bedre end det at sidde og lurepasse, som Lars Løkke gør i øjeblikket. Det er demokratiet, han på den måde sætter ud af spil. Og dét er bekymrende.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Danske værdier, Demokrati & Debat, Hverdagsliv i Danmark | Tagget drømme, løftebrud, Løkke, lurepasse, regering, statsminister, visioner | 2 svar
Dansk Teater 300 år – og Holberg
Kulde og mørke forude …
50 kvinder på Kgs. Nytorv: Hvem kender du?
Anmeldelse: “Vikings. Te rise and fall”
Zandra tanisha villafane til Dystopisk mareridt: Kun duer og måger er tilbage på Rådhuspladsen
Zandra tanisha villafane til Dystopisk mareridt: Kun duer og måger er tilbage på Rådhuspladsen
Daddy Dennis til Kærlighedens fire former – og så den femte kærlighed
bo til Kærlighedens fire former – og så den femte kærlighed
Sigrid Jonasson til En finanslov uden visioner